Fairytale

Fairytale on norjalaisen viulisti-laulajan Alexander Rybakin kappale, joka voitti vuoden 2009 Eurovision laulukilpailun Moskovassa, Venäjällä. Rybak sävelsi ja sanoitti kappaleen itse. ”Fairytale” julkaistiin tammikuussa 2009 ensin singlenä ja toukokuun lopussa Rybakin debyyttialbumilla Fairytales.

 Eurovision 2009 
Kappale valittiin Norjan euroviisuedustajaksi Norjan Melodi Grand Prix’ssa 21. helmikuuta kilpailujen historian suurimmalla äänivyöryllä. Kappale kisasi 18 muuta kappaletta vastaan Eurovision laulukilpailun semifinaalissa 14. toukokuuta 2009, josta se selvitti tiensä finaaliin. Laulukilpailun finaalissa 16. toukokuuta 2009 kappale esiintyi numerolla 20 ja voitti sen 387 pisteellä, mikä oli kisojen historian ennätys. Edellinen ennätys 292 pistettä oli Suomen Lordin "Hard Rock Hallelujahin" voittopisteet vuodelta 2006. Kyseessä oli samalla ensimmäinen kerta, kun jokin kappale sai yli kolmesataa pistettä. Eurovision laulukilpailujen voitto oli Norjalle kolmas. Rybak esitti kappaleen myös vuoden 2010 Euroviisujen finaalin aloitusnumerona Oslossa.

Euroviisu-esityksen taustatanssijat Sigbjørn Rua, Torkjell Lunde Børsheim ja Hallgrim Hansegård ovat norjalaisesta tanssiryhmästä nimeltä Frikar. Taustalaulajien (Jorunn Hauge ja Karianne Kjærnes) päällä olivat pitkät vaaleanpunaiset mekot, jotka oli suunnitellut norjalainen vaatesuunnittelija Leila Hafzi.

Norjalainen media raportoi, että ”Fairytale” kertoo Rybakin ex-tyttöystävästä Ingrid Berg Mehusista, johon Rybak tutustui Barratt Due Musikkinstitutt -koulussa Oslossa.

 Ennätykset 
Norjan karsinnassa, Melodi Grand Prix 2009:ssä, Rybakin kappale "Fairytale" voitti yhteensä 747 888 äänellä, joka on suurin voitto koko kilpailun historiassa. Kappale sai yli 600 000 ääntä enemmän kuin toiseksi tullut, mikä teki Rybakin karsintavoitosta selvimmän koko Melodi Grand Prixin historiassa.

Vuoden 2009 Eurovision laulukilpailussa, Moskovassa Rybak voitti kaikkien aikojen suurimmalla tuloksella; 387 pisteellä (maksimi olisi ollut 12 kertaa 41 eli 492 pistettä) ja sai myös eniten täysiä pisteitä (12 pistettä), 16 kertaa. Norja olisi saanut 492 pistettä, jos olisi saanut kaikilta muilta pisteenjakajamailta täydet pisteet. Kertoja on 41 eli kilpailuun osallistuneiden maiden määrä pois lukien oma maa eli Norja, josta ei tietenkään voinut äänestää kappaletta. Kappale voitti myös suurimmalla piste-erolla edelliseksi sijoittuneen Islannin kappaleeseen, ja ero oli ensimmäistä kertaa yli sata (169 pistettä). Rybakin kappale johti äänestystä alusta loppuun asti, ja sai kaikilta muilta mailta vähintään kaksi pistettä, Bulgarian kaksi pistettä oli kappaleen alhaisin pistesaalis.

 Saadut pisteet 
Vuoden 2009 Euroviisujen semifinaaleissa oli käytössä yleisöäänestys ja finaalissa pisteet muodostettiin raatien ja puhelinäänien yhdistelmällä. ”Fairytale”  keräsi pisteitä seuraavasti:

+ Saadut pisteet finaalissa Pisteet Maa 12 pistettä 10 pistettä 8 pistettä 7 pistettä 5 pistettä 3 pistettä 2 pistettä

+ Saadut pisteet 2. semifinaalissa Pisteet Maa 12 pistettä 10 pistettä 8 pistettä 3 pistettä

 Listasijoitukset 
Kappale debytoi Billboard Greek Singles -listalla sijalla 1, viikkoa ennen kilpailua. Se debytoi myös Norwegian Singles -listalla helmikuussa sijalla 3, ennen nousuaan sijalle 1 seuraavalla viikolla, jolloin oli Melodi Grand Prix'n finaali. Se oli ensimmäinen kerta kun Melodi Grand Prix'n voittaja nousi sijalle 1, ennen voittoa itse kilpailussa. Kappale pysyi sijalla 1 kahdeksan viikon ajan. Kappale pääsi myös Sverigetopplistan -listalle, debytoiden ensin sijalla 24, nousten sijalle 7 kappaleen kolmannella viikolla, jolloin olivat myös Eurovision laulukilpailut - ja lopulta nousten kärkipaikalle. Kappaleen voitettua Eurovision laulukilpailussa se nousi latauslistojen top kymmeneen ympäri Eurooppaa ja lukuisissa maissa sijalle yksi. Kappale debytoi Britannian listoilla sijalla 10, mutta tippui viikossa sijalle 38. "Fairytale" oli yhdeksäs ei-Britannian Eurovision-kappale, joka on päässyt Britannian listoille.

Lista (2009)ListasijaAustralian ARIA Single-listahttp://www.ariacharts.com.au/pages/chartifacts.htm67Itävallan Single-listaAlexander Rybak - Fairytale, norwegiancharts.com12Belgian Flanders-listaBelgian Flanders Chart1Belgian Wallonia-listaBelgian Wallonia Chart4Tanskan Single-listaAlexander Rybak - Fairytale , danishcharts.com1Hollannin Single-listaDutch Singles Chart2Euroopan Hot 100 SingletSearch result, Alexander Rybak, billboard.com3Saksan Single-listaMedia Control.de 4Suomen Single-listaAlexander Rybak - Fairytale, finnishcharts.com1Kreikan Billboard Single-lista1Irlannin Single-listaIrish Singles Chart2Norjan Single-lista1Venäjän Airplay-listaRussian Airplay Chart  Viitattu 15.5.2009.   11Espanjan Single-listaSpanish Singles Chart (PROMUSICAE)   35Slovakian IFPI Single-listaSlovakian IFPI Singles Chart90Ruotsin Single-listaAlexander Rybak - Fairytale, swedishcharts.com1Sveitsin Single-listaSwiss Singles Chart3Ukrainan Airplay-listaUkrainian Airplay Chart  Retrieved on 2009-06-0124UK:n Single-lista, bbc.co.uk/radio1/chart/singles10

 Julkaisuhistoria 
 Alue Päivämäärä Formaatti Norja 12. tammikuuta 2009 Kreikka 8. kesäkuuta 2009 SaksaFairytales: Alexander Rybak - Artist Home - EMI , emimusic.de 15. kesäkuuta 2009 UK 17. kesäkuuta 2009 Digitaalinen latausEminem comeback crowns UK chart, BBC, 24.5.2009

Lähteet

Luokka:Norjan euroviisuedustuskappaleet
Luokka:Vuoden 2009 euroviisuedustuskappaleet
Luokka:Eurovision laulukilpailun voittaneet kappaleet
Luokka:Alexander Rybakin kappaleet